EKO DELOVNI NAČRT VRTCA MEDVODE ZA LETO 2013-2014

1. **Ime projekta:** EKO SMO MI
2. **Projekti od zunaj:** ŠOLSKI EKOVRTOVI ([www.solskiekovrt.si](http://www.solskiekovrt.si)).
3. **Akcije od zunaj:** Zbiralna akcija tekstila - ZOLTAN, zbiralna akcija papirja – Dinos, zbiranje kartuš in tonerjev – Bitea, zbiranje zamaškov in baterij.
4. **Povezave z drugimi projekti:** Zdravje v vrtcu, Mali sonček, Varno s soncem.

## Globalni cilji

* Vzgajanje za zdrav način življenja v zdravem okolju.
* Učinkovita raba naravnih virov (voda, odpadki, energija).
* Vzgajanje za okoljsko odgovornost.

## **CILJI** (kurikuluma)

* Doživljanje in spoznavanje žive in nežive narave v njeni raznolikosti, povezanosti, stalnem spreminjanju in estetskih razsežnostih,
* razvijanje naklonjenega, spoštljivega in odgovornega odnosa ter ravnanja z okoljem,
* spoznavanje in razvijanje vrednot, stališč do ravnanja in ohranjanja čistega naravnega okolja ter demokratične kulture,
* spoznavanje in razvijanje predstave o nastajanju odpadkov ter pomenu in možnostih predelave,
* spoznavanje različne prehrane in pridobivanje navad zdravega in raznolikega prehranjevanja,
* razvijanje kritičnega in ustvarjalnega mišljenja,
* razvijanje in oblikovanje otrokove osebnosti in samozavesti,
* spodbujanje otrokove občutljivosti za okolje, razvijanje čustvenega odnosa do okolja,
* razvijanje strategij za graditev dobrih in prijaznih medsebojnih odnosov, razvijanje strpnosti, medsebojnega spoštovanja ter sožitja z okoljem in naravo,
* razvijanje spretnosti in strategij za povezovanje z ožjim in širšim okoljem pri reševanju problemov.

1. **Izhodišča za načrtovanje (**ekologija v vsakodnevnem stiku, odnosu z otroki):

* načrtovanje, izvajanje in evalviranje globalnih ciljev za razvijanje ekološkega odnosa do okolja in vpletanje ciljev v vsakodnevno življenje otrok v vrtcu,
* izvajanje dejavnosti, ki otrokom omogočajo raziskovanje, eksperimentiranje, reševanje problemov...,
* stalno opazovanje otrok, spoznavanje njihovih izkušenj, razvojne stopnje, interesov, pobud, ki predstavljajo osnovo za načrtovanje vsebin in dejavnosti,
* skupno oblikovanje pravil z otroki za prijetno, varno in zdravo bivanje v vrtcu,
* razvijanje pozitivne klime, prijetnih, ljubečih in prijateljskih odnosov z otroki, starši in vsemi zaposlenimi,
* vsakodnevno bivanje v naravi, razvijanje in spodbujanje interesa za opazovanje narave, ugotavljanje sprememb v naravi in kritičnega odnosa do varovanja okolja,
* skrb za smotrno uporabo vode, elektrike in papirnatih brisač,
* ločevanje odpadkov v vrtcu,
* skrb za osebno urejenost in higieno, urejenost igralnic, igrišča in bližnje okolice,
* skrb za zdravje, navajanje na zdravo prehrano in vsakodnevno bivanje na prostem, s katerim razvijamo odnos do gibanja,
* izvajanje socialnih iger,
* zbiranje in ustvarjanje izdelkov in dekoracij iz odpadnega materiala,
* oblikovanje eko kotičkov ( eko pravila, eko prazniki, cilji, misli otrok, predstavitev izdelkov, projektov in vsebin za ekološko osveščanje in odgovorno ravnanje, eko portfolijo enote ali skupine...),
* vsakodnevno spremljanje in beleženje vremena od 3-6,
* iskanje informacij v enciklopedijah, revijah, branje otroške literature – knjige z ekološko vsebino,
* zbiranje odpadne embalaže z namenom izdelovanja novih uporabnih predmetov, razvijanje ustvarjalnosti...,
* zbiranje naravnega materiala z namenom razvijanja spretnosti natančnega opazovanja, spoznavanja, pridobivanja izkušenj, razvijanje matematičnih konceptov, ustvarjanje.

1. **Organizacija projekta:**

V projekt je vključen celoten vrtec, vsaka enota ima svojega ekokoordinatorja. Srečujemo se na ekokoordinacijah, kjer skupaj načrtujemo, pripravljamo vsebine in aktivnosti.

Ekokoordinatorji

Vrtca Medvode